**Бацьёва** (укр.: Батьово) — пасёлак гарадскога тыпу ў Закарпацкай вобласці Украіны ў складзе Бэрэгаўскага раёна, аднайменны пункт пропуску на мяжы з Венгрыяй.

Гісторыя
--------

У ваколіцах мястэчка выяўленыя тры паселішчы: адно — эпохі позняй бронзы (канец II тыс. да н.е.) і два — першых стагоддзяў нашай эры (на адным з іх даследавана 9 печаў вытворчага прызначэння).

Першыя згадкі пра мястэчка выяўленыя ў пісьмовых крыніцах пад 1205 г. Адносна назвы, то ёсць здагадка, быццам у гэтых месцах адпачываў хан Батый з войскам падчас свайго чарговага паходу. Па іншай версіі, пры вясновых паводках навакольнае мясцовасць моцна затаплівалася, утвараючы брудныя выбоіны (па венгерску «Kátyú», якое пасля трансфармавалася ў «Bátyú»).

У пачатку ХІІІ ст. сяло некалькі разоў пераходзіла ва ўласнасць розных феадалаў, пакуль не апынулася ва ўласнасці багатай венгерскай сям’і Лоняй. Прадстаўнікі роду Лоняй валодалі вёскай з 1285 па 1920 г.

Вялікае значэнне для вёскі мела чыгунка, якая была пракладзеная ў ХІХ ст. У прыватнасці, 24 кастрычніка 1872 г. быў адкрыты ўчастак венгерскай Паўночна-Усходняй чыгункі Чоп — Каралёва, якая ішла праз Бацёва, а 4 снежня 1872 г. быў адкрыты адгалінаваны ўчастак Бацёва — Мукачэва венгерскай Паўночна-Усходняй чыгункі.

Сяло належала Аўстра-Венгерскай імперыі, а ад яе распаду ў 1918 г. да 1938 г. было часткай Чэхаславакіі. Толькі з канца сакавіка да пачатку мая 1919 г. у Бацёва існавала савецкая ўлада. У 1921 г. у вёсцы створана арганізацыя Камуністычнай партыі Чэхаславакіі.

У перыяд акупацыі Бацёва Венгрыяй у 1938 г. 41 сям’ю кінулі ў канцлагер, а каля 90 чалавек адправілі на прымусовыя працы. 28 кастрычніка 1944 г. часткі Чырвонай Арміі вызвалілі паселішча. У 1946 г. сяло было перайменавана ў Вузлавое, а ў 1971 г. атрымала статус пасёлка гарадскога тыпу. Меркавалася, што яго насельніцтва, занятае ў асноўным у абслугоўванні чыгункі і звязаных з ёю прадпрыемстваў, павялічыцца ўтрая. У пасёлку быў узведзены невялікі мікрараён з 5-павярхоўкамі, планавалася стварэнне забаўляльнага цэнтра і рост урбанізацыі. Аднак гэтыя планы не былі рэалізаваны, і сёння Бацёва па сутнасці засталося вёскай.

У 1970-х гг. тут пражывала 2084 чал. Тут знаходзілася брыгада калгаса імя XXI з’езда КПСС. За брыгадай было замацавана 800 га сельскагаспадарчых угоддзяў, у тым ліку 500 га ворнай зямлі. Вырошчвалі збожжавыя (пераважна пшаніцу, ячмень, кукурузу) і гароднінавыя (пераважна бульба, капуста) культуры. Была развіта мяса-малочная жывёлагадоўля. У 1978 г. у пасёлку запрацаваў міжнародны кантэйнерны тэрмінал.

На тэрыторыі пасёлка працавалі: сярэдняя школа (32 настаўнікі і 421 вучань), музычная школа, бібліятэка (кніжны фонд яе складаў 8,7 тысяч асобнікаў), клуб (з залай на 150 месцаў), бальніца на 30 ложкаў (11 медработнікаў, у тым ліку 4 лекары), дзіцячы санаторый, аптэка, амбулаторыя, стадыён, сем крамаў, рэстаран, кафэ, аддзяленне сувязі, ашчадная каса, дом побыту.

Рашэннем Вярхоўнай Рады Украіны ад 2 сакавіка 1995 г. пасёлку вернута гістарычная назва.

Зноскі
------


| ⛭ Населеныя пункты Бэрэгаўскага раёна |
| --- |
| Пгт | Бацьёва |  |
| Вёскі | Астэй ·  Бадалава ·  Бадзіў ·  Бакаш ·  Балажэр ·  Батрадзь ·  Бэнэ ·  Бэрэгуйфалу ·  Баржава ·  Вары ·  Вэлыка Бакта ·  Вэлыка Быйгань ·  Вэлыкі Бэрэгы ·  Вэрхні Рэмэты ·  Галабор ·  Гаць ·  Гэтэн ·  Гэча ·  Гаранглаб ·  Гунядзі ·  Гут ·  Даныліўка ·  Дыйда ·  Запсонь ·  Каштанава ·  Квасава ·  Кідзёш ·  Касонь ·  Мала Быйгань ·  Малэ Папова ·  Мачала ·  Мужыева ·  Ныжні Рэмэты ·  Арасіева ·  Папова ·  Рафайнава ·  Свабода ·  Чэтфалва ·  Чыкаш-Гаранда ·  Чома ·  Шом ·  Янашы |
| Гл. таксама Бэрэгаўскі гарадскі савет. |

| Закарпацкая вобласць |
| --- |
| Раёны | 
* Бэрэгаўскі
* Мукачэўскі
* Рахіўскі
* Ужгарадскі
* Хусцкі
* Цячыўскі

 |  |
| Гарады | 
* Бэрэгавэ
* Вынаградзіў
* Іршава
* Мукачэва
* Пэрэчын
* Рахіў
* Свалява
* **Ужгарад**
* Хуст
* Цячыў
* Чоп

 |
| Пгт | 
* Бацьёва
* Буштына
* Валавэць
* Вылок
* Вышкава
* Вэлыкы Бычкіў
* Вэлыкы Бэрэзны
* Дубавэ
* Ждэніева
* Кабылэцка Паляна
* Каралэва
* Кольчына
* Міжгір’я
* Салотвына
* Сэрэдне
* Тэрэсва
* Усць-Чорна
* Чынадзіева
* Ясіня

 |